LV Eiropas Savienības Oficiālais Vēstnesis L 190/2

PADOMES REGULA (ES) Nr. 713/2014

(2014. gada 24. jūnijs),

ar kuru groza Regulu (ES) Nr. 1388/2013, ar ko konkrētiem lauksaimniecības un rūpniecības ražojumiem atver autonomas Savienības tarifu kvotas un nosaka to pārvaldību

EIROPAS SAVIENĪBAS PADOME,

ņemot vērā Līgumu par Eiropas Savienības darbību un jo īpaši tā 31. pantu,

ņemot vērā Eiropas Komisijas priekšlikumu,

tā kā:

(1) Lai nepārtraukti nodrošinātu dažu tādu preču pietiekamu piegādi, kuras Savienībā neražo pietiekamā apjomā, un izvairītos no traucējumiem dažu lauksaimniecības un rūpniecības ražojumu tirgos, ar Padomes Regulu (ES) Nr. 1388/2013 (1) ir atvērtas autonomas tarifu kvotas. Ražojumus, uz kuriem attiecas minētās tarifu kvotas, var importēt Savienībā ar samazinātu vai nulles nodokļa likmi. Minēto iemeslu dēļ papildu sešiem ražojumiem attiecībā uz konkrētu daudzumu ir nepieciešams no 2014. gada 1. jūlija atvērt tarifu kvotas ar samazinātu vai nulles likmi.

(2) Turklāt dažos gadījumos spēkā esošās Savienības tarifu kvotas būtu jāpielāgo. Attiecībā uz diviem ražojumiem – skaidrības dēļ un ņemot vērā pēdējās jaunākās norises saistībā ar ražojumu – ir nepieciešams labot ražojuma aprakstu. Attiecībā uz vienu citu ražojumu vienu no Taric kodiem nepieciešams svītrot, jo dubulta klasifikācija turpmāk ir lieka. Attiecībā uz trīs citiem ražojumiem kvotu apjomus nepieciešams palielināt, jo šāda palielināšana ir Savienības uzņēmēju interesēs.

(3) Visbeidzot, attiecībā uz diviem ražojumiem Savienības autonomās tarifu kvotas būtu jāslēdz attiecīgi no 2014. gada 1. jūlija un 2015. gada 1. janvāra, jo pēc minētajiem datumiem to saglabāšana vairs nav Savienības interesēs.

(4) Tādēļ būtu attiecīgi jāgroza Regula (ES) Nr. 1388/2013.

(5) Dažām izmaiņām autonomajās tarifu kvotās saskaņā ar šo regulu ir jāstājas spēkā no 2014. gada 1. jūlija, tāpēc šī regula būtu jāpiemēro no minētā datuma un tai būtu jāstājas spēkā tās publicēšanas dienā Eiropas Savienības Oficiālajā Vēstnesī,

IR PIEŅĒMUSI ŠO REGULU.

1. pants

Regulas (ES) Nr. 1388/2013 pielikuma tabulu groza šādi:

1) Regulas (ES) Nr. 1388/2013 pielikuma tabulas otrajā slejā ietverto KN kodu secībā iekļauj šīs regulas I pielikuma rindas par tarifu kvotām ar kārtas numuriem 09.2830, 09.2831, 09.2832, 09.2834, 09.2835 un 09.2836;

2) rindas par tarifu kvotām ar kārtas numuriem 09.2629, 09.2631, 09.2639, 09.2668, 09.2669, 09.2806 un 09.2818 aizstāj ar rindām šīs regulas II pielikumā;

3) svītro rindu par tarifa kvotu ar kārtas numuru 09.2930;

4) svītro rindu par tarifa kvotu ar kārtas numuru 09.2639.

2. pants

Šī regula stājas spēkā dienā, kad to publicē Eiropas Savienības Oficiālajā Vēstnesī.

To piemēro no 2014. gada 1. jūlija, izņemot 1. panta 4. punktu, kuru piemēro no 2015. gada 1. janvāra.

Šī regula uzliek saistības kopumā un ir tieši piemērojama visās dalībvalstīs. Luksemburgā, 2014. gada 24. jūnijā Padomes vārdā – priekšsēdētājs E. VENIZELOS

(1) Padomes Regula (ES) Nr. 1388/2013 (2013. gada 17. decembris), ar ko konkrētiem lauksaimniecības un rūpniecības ražojumiem atver autonomas Savienības tarifu kvotas un nosaka to pārvaldību, un atceļ Regulu (ES) Nr. 7/2010 (OV L 354, 28.12.2013., 319. lpp.).

I PIELIKUMS REGULAS 1. PANTA 1. PUNKTĀ MINĒTĀS SAVIENĪBAS TARIFU KVOTAS Kārtas Nr. KN kods Taric Apraksts Kvotas periods Kvotas apjoms Kvotas nodokļa likme (%) 09.2830 ex 2906 19 00 40 Ciklopropilmetanols (CAS RN 2516-33-8) 1.7.–31.12. 10 tonnu 0 09.2831 ex 2932 99 00 40 1,3:2,4-bis-O-(3,4-dimetilbenzilidēn)-D-glicīts (CAS RN 135861-56-2) 1.7.–31.12. 300 tonnu 0 09.2832 ex 3808 92 90 40 Preparāts, kas satur 38 % vai vairāk, bet ne vairāk kā 50 % no kopējās masas ūdenī disperģēta cinka piritiona (INN) (CAS RN 13463-41-7) 1.7.–31.12. 250 tonnu 0 09.2834 ex 7604 29 10 20 Alumīnija sakausējuma stieņi ar diametru 200 mm vai vairāk, bet ne vairāk par 300 mm 1.7.–31.12. 500 tonnu 0 09.2835 ex 7604 29 10 30 Alumīnija sakausējuma stieņi ar diametru 300,1 mm vai vairāk, bet ne vairāk par 533,4 mm 1.7.–31.12. 250 tonnu 0 09.2836 ex 9003 11 00 ex 9003 19 00 10 20 Briļļu ietvari no plastmasas materiāliem vai pamatmetāliem izmantošanai koriģējošo briļļu ražošanā (1) 1.7.–31.12 2 900 000 gabalu 0 (1) Uz nodokļu piemērošanas apturēšanu attiecas 291.–300. pants Komisijas Regulā (EEK) Nr. 2454/93 (1993. gada 2. jūlijs), ar ko nosaka īstenošanas noteikumus Padomes Regulai (EEK) Nr. 2913/92 par Kopienas Muitas kodeksa izveidi (OV L 253, 11.10.1993., 1. lpp.).